钦定古今图书集成/理学汇编/学行典/第193卷 > 姚玭
## 钦定古今图书集成/理学汇编/学行典/第193卷 > 姚玭

按《明外史孝义传》：“姚玭，松江人。元至正中，苗帅杨完
者兵入境，大掠，玭奉母避于野，阻河不得渡。母泣曰：
‘兵至，吾誓不受辱’。遂沈于水。玭急投水救之，负母而
出。已数遇盗，中矢，玭佯死，伏尸闲以免。乃奉母过湖
淮，兵疑从苗中来，缚送泖上军，力辩始白。后母疾，思
食鱼，暮夜无从得，家养一鸟，忽飞去，攫鱼以归。行省”
闻其贤，辟之以亲老不就。